NORAKSTS

|  |  |
| --- | --- |
| 26.09.2023. | Nr.12/3 |

###### JELGAVAS VALSTSPILSĒTAS PAŠVALDĪBAS DALĪBA

###### PIEEJAMU CENU ĪRES DZĪVOKĻU PRIVĀTĀS UN PUBLISKĀS PARTNERĪBAS ATTĪSTĪBAS PROGRAMMĀ

**Atklāti balsojot: PAR – 14** (R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

2024. gada pavasarī valsts akciju sabiedrības “Valsts nekustamie īpašumi” (turpmāk – VNĪ) uzdevumā SIA “Ernst & Young Baltic” aptaujāja 17 Latvijas pašvaldības, t.sk. Jelgavu, un izstrādāja pētījumu “Iedzīvotāju maksātspēja un esošais pieprasījums pēc jauniem īres dzīvokļiem”.

Ministru kabineta 2024. gada 11. jūnija sēdē tika pieņemts Informatīvais ziņojums “Par pieejamu cenu īres dzīvokļu attīstības programmu” (protokola Nr.24/65.§), kas piedāvā pieejamu cenu īres dzīvokļu privātās un publiskās partnerības risinājumu (turpmāk – Programma). Programma ir vērsta uz pieejamas cenas īres māju izbūvi speciālistiem ar vidējiem un augstiem ienākumiem un tiks īstenota sadarbībā ar pašvaldībām.

Pēc pašvaldību domju lēmumu pieņemšanas par konceptuālu dalību Programmā, VNĪ ar pašvaldībām noslēgs nodomu protokolus. VNĪ ir uzdots nodrošināt Programmas finanšu un ekonomisko aprēķinu (turpmāk – FEA) izstrādi un kompetento institūciju atzinumu saņemšanu. FEA izstrādei un Programmas tālākai īstenošanai ir piesaistīta Eiropas Investīciju banka. FEA izstrādi plānots pabeigt līdz 2025. gada 1. maijam un virzīt apstiprināšanai Ministru kabinetā.

Plānots, ka 2025. gada augustā VNĪ un pašvaldības slēgs vienošanās par Programmas īstenošanu, bet 2025. gada septembrī Ministru kabinetā tiks iesniegts ziņojums par pašvaldību dalību Programmā un subsīdijas apmēru, kā arī tās sadalījumu starp valsti un pašvaldību. Projektēšanu un būvniecību uz pašvaldības zemes veiks vienotā iepirkumā piesaistīts nekustamā īpašuma attīstītājs. Mājokļu būvniecību plānots uzsākt 2028. gadā, pēc būvdarbu pabeigšanas mājokļi pāries pašvaldības īpašumā, pašvaldība būs atbildīga par to izīrēšanu. Īrnieku iemitināšana jaunuzbūvētajos mājokļos plānota 2030. gadā.

Ņemot vērā iepriekš minēto, saskaņā ar Pašvaldību likuma 4.panta pirmās daļas 10.punktu, Jelgavas valstspilsētas un Jelgavas novada attīstības programmas 2023.-2029. gadam Jelgavas valstspilsētas investīciju plānā rīcības virziena Nr.5 “Teritorijas un resursu efektīva apsaimniekošana” īstenošanai iekļauto investīciju projekta ideju Nr.5.6.1. “Jaunu īres namu izveide”, Ministru kabineta 2024. gada 11. jūnija sēdē pieņemto Informatīvo ziņojumu “Par pieejamu cenu īres dzīvokļu attīstības programmu” (protokola Nr.24/65.§) un VNĪ 2024. gada 1. augusta vēstuli Nr.4/2-8/5724 “Par pieejamu cenu īres dzīvokļu attīstības programmu”,

**JELGAVAS VALSTSPILSĒTAS PAŠVALDĪBAS DOME NOLEMJ:**

1. Atbalstīt Jelgavas valstspilsētas pašvaldības dalību pieejamu cenu īres dzīvokļu privātās un publiskās partnerības attīstības programmā.
2. Pilnvarot Jelgavas valstspilsētas pašvaldības izpilddirektoru parakstīt nodomu protokolu ar valsts akciju sabiedrību “Valsts nekustamie īpašumi” “Par dalību “Pieejamu cenu īres dzīvokļu attīstības programmā”” (1.pielikums).
3. Noteikt, ka aktuālais pieprasījums pēc pieejamas cenas īres dzīvokļiem Jelgavā ir kopā 130 dzīvokļi (sadalījums pa vienas, divu, trīs un četru istabu dzīvokļiem precizējams Programmas finanšu un ekonomiskajā aprēķinā).
4. Programmas īstenošanai un īres dzīvokļu būvniecībai Jelgavā rezervēt Jelgavas valstspilsētas pašvaldībai piekritīgas zemes vienības ar kadastra apzīmējumu 0900 021 0216 daļu ~0,75 ha platībā atbilstoši skicei (2.pielikums).
5. Jelgavas valstspilsētas pašvaldības iestādes “Centrālā pārvalde” Pašvaldības īpašumu departamentam veikt visas nepieciešamās darbības Jelgavas valstspilsētas pašvaldībai piekritīgās zemes vienības ar kadastra apzīmējumu 0900 021 0216 daļas ~0,75 ha platībā reģistrēšanai zemesgrāmatā uz Jelgavas valstspilsētas pašvaldības vārda.
6. Pēc Programmas finanšu un ekonomiskā aprēķina izstrādes pieņemt lēmumu par tālāku dalību Programmā.

Domes priekšsēdētāja vietniece *(paraksts)* R.Vectirāne

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2024. gada 26. septembrī